text: To lynbrande med præcis 12 timers mellemrum
  09 juli 2014 kl. 12.07
  Brandvæsenet i Aabenraa har været alarmeret til to lyn-brande med præcis et halvt døgns mellemrum. En villa blev onsdag formiddag brandskadet, men der ikke skete skade ved et lynnedslag i aftes.
  Tordenvejret drev hen over Aabenraa kl. 22.34 tirsdagen ? samtidig med, at Brasilien virkelig kom i uvejr mod Tyskland. Her slog lynet ned i et hus på Kolstien.
  Der lugtede brændt i huset, men brandfolkene kunne ikke finde nogen ild.
  Det kunne de til gengæld onsdag formiddag kl. 10.33. Her blev førstesalen brandskadet i en villa på Frueløkke. Brandfolkene er overbevist om, at der er tale om lynnedslag.
  